Leatherbay Crocodile Laptop Case - Cognac - Shopcade: Style & Shopping
Leatherbay Crocodile Laptop Case - Cognac
Leatherbay Cognac Classic sleek stylish ladies laptop bagMaterial: Full grain natural cow leather Handbag Trends,Exotic Skins,Women's Laptop Bags,Laptop Cases For Women,Women's Briefcases,Leather Laptop Bags,Laptop Totes,Women's,Women's Leather Laptop Bags,Laptop Cases,Leatherbay,Women's Business Cases,Laptop Bags,Women's Laptop Cases,Women's Laptop Totes,Business Casual,Women's Laptop Bags and Totes
Crocodile Mini Black White Cartoon Kawaii Zip Hoodie Sweatshirt
Crocodile Mini Black White Cartoon Kawaii Pullover Hoodie Sweatshirt Hoe Suid-Afrika se ekonomiese toekoms waarskynlik daar sal uitsien - Jou Geld | Solidariteit WêreldJou Geld | Solidariteit Wêreld
Tuis › Artikels › Hoe Suid-Afrika se ekonomiese toekoms waarskynlik daar sal uitsien
Lae inflasie behoort tot in 2020 voort te duur, rentekoerse sal waarskynlik vir die res van die jaar dieselfde bly en die rand sal waarskynlik vir die volgende twee jaar stabiel bly.
Dit is die onlangse boodskap van Johann Els, die hoofekonoom by Old Mutual Beleggingsgroep, en hy voeg by dat “die Suid-Afrikaanse omgewing op die ou einde oor die volgende drie tot vyf jaar baie beter gaan lyk in vergelyking met die vorige vyf”.
“Suid-Afrika ondervind droewige groei, met 'n afwaartse neiging sedert die vyftiger- en sestigerjare, met die uitsondering van 'n kortstondige styging na 1994. Die afgelope vyf jaar was veral swak, na powere prestasie vergeleke met die res van die wêreld,” verduidelik hy.
Els sê vertroue is 'n voorvereiste vir groei en dat ons die dringende implementering van beleid en algemene hervormings nodig het om weer vertroue in die land terug te wen. “Ten spyte van 'n relatief onduidelike politieke prentjie, het ons reeds stadige maar sekere vordering in hierdie verband gesien, maar meer optrede is nodig,” voeg hy by.
Daar kom dalk 'n mate van verligting vir verbruikers. Ten spyte daarvan dat die Reserwebank (SARB) onlangs die rentekoerse onverander gelaat het, het hy verklaar dat inflasie na aan die middelpunt van sy teikenstrek (3%–6%) sal bly en daar is dalk 'n koersverlaging in die vooruitsig. BusinessLive berig dat sommige ekonome verwag dat rentekoerse dalk in Julie verlaag kan word wanneer die SARB se monetêre beleidskomitee (MPT) weer vergader. Twee van die vyfpersoon-MPC was reeds by die laaste vergadering in Mei ten gunste van 'n verlaging van die tekokoers.
Hulle is nie die enigste ingrypers nie. “Die saak vir die stimulering van die ekonomie via laer rentekoerse is dwingend. Indien 50% van die houers van die totale privaatsektorkrediet hul maandelikse terugbetalings verlaag in reaksie op 'n eenpersentverlaging van die prima koers, sal dit meer as R17 miljard se aanvraag loslaat via verhoogde kapitaalvorming en huishoudelike uitgawes,” sê dr. Roelof Botha, ekonomiese adviseur by die Optimum Finansiëledienstegroep.
Ten spyte van hierdie straaltjie hoop bly verbruikers oor die kort termyn pessimisties en versigtig. FNB se jongste verbruikersvertroue-indeks toon egter dat hierdie metriek in die doldrums is. “Vir die eerste keer in net meer as 'n jaar verwag verbruikers nie dat Suid-Afrika se ekonomiese vooruitsigte binne die volgende 12 maande sal verbeter nie,” is gesê.
Botha stem saam en sê dat hoewel Suid-Afrika se groeivooruitsigte dalk verbeter het, vertrouevlakke onder verbruikers en besighede laag bly.
Dit is nie ongegrond nie aangesien die Wêreldbank 'n minder-as-beskeie groei in die bruto binnelandse produk van 1,3% vir 2019 en 1,7% in 2020 voorspel. En, met alles in ag geneem ─ soos verminderde beleidsonsekerheid, die uitwissing van vermorsing by staatsondernemings en die bekamping van korrupsie ─ sal verandering tyd neem, sê Sanisha Packirisamy, hoofekonoom by Momentum Beleggings. As hierdie veranderinge materialiseer en die wêreldekonomie aanhou om gematigd te groei, verwag sy 'n gemiddelde groei van 2% oor die vogende vyf jaar en meer as 3% in die jare daarna.
Selfs die voorsienbare toekoms ontlok alles behalwe groot optimisme. Statistiek SA het onlangs aangekondig dat Suid-Afrika se bruto binnelandse produk (BBP) gedurende die eerste kwartaal van 2019 met 'n kommerwekkende 3,2% gekrimp het ─ die grootste krimping in 'n dekade. Die globale graderingsagentskap Moody’s het in reaksie hierop gesê dit is kredietnegatief vir die land se regering en banke, en enige hervorming sal tyd neem om gevoel te word.
Moody’s en ander instellings en ekonome jaag almal die spook op van 'n tegniese resessie (twee opeenvolgende kwartale van negatiewe groei). Die globale ekonomie se groei is ook besig om te verlangsaam en dit voorspel niks goed vir Suid-Afrika se vooruitsigte nie.
Sommige ekonome het egter 'n meer optimistiese siening en gee toe dat beleidsekerheid besig is om te verbeter en dat Eskom die krag sal kan aanhou hierdie winter (wydverspreide en intensiewe beurtkrag het gedurende die eerste kwartaal voorgekom).
Volgens Dawie Roodt, hoofekonoom by die Efficient Groep, is ekonomieë geneigd om in die tweede kwartaal van die jaar te herstel tensy daar buitengewone omstandighede is, maar hy glo nie dit is tans die geval nie.
Die enigste ding in verband met so 'n groot krimping is dat dit 'n groot basiseffek skep, wat die ekonomie help om te herstel ─ so, jy sal in die tweede kwartaal swakker moet vaar as in die eerste kwartaal ten einde 'n tegniese resessie te kry,” sê Gina Schoeman, 'n ekonoom by Citibank Suid-Afrika.
Ten slotte kan gesê word dat Suid-Afrika se ekonomie en verbruikersvertroue in die voorsienbare toekoms dooierig gaan bly en sal voortploeter. Om geld by banke te leen, kan 'n probleem word en verbruikers word aangeraai om eerder te versigtig te wees, veral met betrekking tot groot aankope en lenings. Salarisverhogings sal beskeie wees, maar die mark sal voortgaan om diegene met bemarkbare vaardighede wat in aanvraag is te beloon en te absorbeer.
Gordon Bell, 24 April 2017, “SA consumer confidence dips to weakest level since 2017”, https://www.bloomberg.com/news/articles/2019-04-24/south-african-consumer-confidence-dips-to-weakest-since-2017.
Jan Cronje, 9 Januarie 2019, “World Bank projects paltry GDP growth for SA in 2019”, https://www.fin24.com/Economy/South-Africa/world-bank-projects-paltry-gdp-growth-for-sa-in-2019-20190109.
Lukanyo Mnyanda and Sunita Menon, 24 Mei 2019, “July rate cut on the cards as Reserve Bank turns dovish”, https://www.businesslive.co.za/bd/economy/2019-05-24-july-rate-cut-on-the-cards-as-reserve-bank-turns-dovish/.
Old Mutual, 23 Mei 2019, “Post-elections confidence is critical, says Old Mutual Investment Group”, https://www.oldmutual.co.za/media-centre/newsdetail/2019/05/23/post-elections-confidence-is-critical-says-old-mutual-investment-group.
Sanisha Packirisamy, 3 Junie 2019, “Elections are done – Where to now for our economy?”, https://www.iol.co.za/business-report/opinion/elections-are-done-where-to-now-for-our-economy-24565169.